बिहाइयां : बच्चे दा जम्मना हर घरै आस्तै इक महत्व आली घटना होंदी ऐ। पर साढ़े समाज च जित्थें जागतै दे जम्मने गी बड़ी शैल ते खुशी आली गल्ल समझेआ जंदा ऐ, उत्थें कुड़ी दे जम्मने गी औने आली मसीबतें दी नशानी समझेआ जंदा ऐ। इदा इक बड्डा कारण ऐ आर्थक पैह्‌लू, कुड़ी दै जम्मने कोला लेइयै उदे मां-प्यो गी उदे बड्डे होने पर उसी ब्याही देने दी चिंता लग्गी पौंदी ऐ। उदे आस्तै उनें गी पैसे जोड़ने पौङन। दूए उनें गी उदा रिश्ता करने आस्तै पराए अग्गें अपनी मुंडी नीमीं करनी पौग, इस लेई साढ़े लोक-गीतें च कुड़ी दे जम्मने पर बिहाइयां नेईं थ्होंदियां। दूए पासै, जागतै दे जम्मने पर सारे घरै च खुशी दा वातावर्ण लभदा ऐ।